Az 1. mérföldkőben előírt követelmények teljesítése megtörtént.

A Kiserdő utca és Manőver utca útburkolat építése kapcsán a jogerős építési engedély-, míg a Szent Sebestyén utca útburkolat felújításához kapcsolódó nem engedélyköteles tevékenység esetében a kiviteli tervek rendelkezésre állnak. A kivitelezési munkákra irányuló közbeszerzési eljárás sikeresen lefolytatásra került, szerződéskötések folyamatban vannak.

A tervezői nyilatkozat készült a nem hatósági engedélyköteles tevékenység vonatkozásában továbbá a mérföldkőben előírt nyilatkozatok a Felhívás 2.3.és 2.4 pontjában előírt releváns szakmai -műszaki és horizontális feltételeknek való megfelelés bemutatásáról, az Elszámolási Útmutató 3.8.2 pontjának betartásáról és a projektmenedzsment szervezet bemutatásáról szintén csatolásra kerül.

A projekt megvalósítás során infrastrukturális beruházás valósul meg, így éghajlatváltozási rezilienciavizsgálat elkészítése vált szükségessé, melyben megvizsgálásra került, hogy a projekt megvalósítás során mennyire számottevő a várható üvegházhatású gázok kibocsátása/elnyelése illetve felmérésre került a projekt éghajlatváltozáshoz való alkalmazkodási potenciálja is.

A tulajdonviszonyok rendezettek, a megvalósítás helyszínéül szolgáló ingatlanok(hrsz-ek) az Önkormányzat tulajdonában vannak, alátámasztó dokumentumként csatolásra kerülnek a tulajdoni lapok.

Projektünk keretében a kötelező nyilvánosság előírásainak megfelelünk és ezeket betartjuk. A projekt kezdetén A3 méretű tájékoztatási táblát helyeztünk el a megvalósítás helyszínén, melyről a fotót csatoljuk. A projektben sajtóközlemény kiküldésre került. A Kedvezményezett honlapján a projekt előre haladásáról folyamatosan beszámolunk annak érdekében, hogy jól nyomon követhető legyen a fejlesztés.

A projektben előírt esélyegyenlőségi és környezetvédelmi szempontoknak megfelelünk.